b'\n_START_ARTICLE_\nComuna Bethausen, Timi\xc8\x99\n_START_SECTION_\nLocalizare\n_START_PARAGRAPH_\nLocalitatea este situat\xc4\x83 \xc3\xaen zona de est a jude\xc8\x9bului Timi\xc8\x99, pe malul drept al r\xc3\xa2ului Bega, la 26\xc2\xa0km fa\xc8\x9b\xc4\x83 de municipiul Lugoj. Se situeaz\xc4\x83 \xc3\xaen centrul comunei, \xc3\xaenconjurat de satele apar\xc8\x9bin\xc4\x83toare. Se \xc3\xaenvecineaz\xc4\x83 la nord cu Cladova, la est cu Leucu\xc8\x99e\xc8\x99ti, la sud cu Cliciova iar la vest cu satul Cutina._NEWLINE_Date istorice\xc2\xa0: 5 martie 1883 au venit sfabii,apoi in 1913 sa numit Bethlenhaza.In CF Bettenhausen in Meiringen atestat deja in secolul al 19-lea sub forma Bettenhausen.In 1913 formele Bethlenhaza sunt maghiarizari ale formei germane.\n_START_SECTION_\nIstorie\n_START_PARAGRAPH_\nBethausen a fost \xc3\xaentemeiat\xc4\x83 \xc3\xaen anul 1883, atunci c\xc3\xa2nd coloni\xc8\x99tii germani din Zichandorf s-au a\xc8\x99ezat pe acest teritoriu.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Bethausen se ridic\xc4\x83 la 3.057 de\xc2\xa0locuitori, \xc3\xaen cre\xc8\x99tere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 3.033\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (90,97%). Principalele minorit\xc4\x83\xc8\x9bi sunt cele de ucraineni (4,84%) \xc8\x99i maghiari (1,24%). Pentru 2,26% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (78,02%), dar exist\xc4\x83 \xc8\x99i minorit\xc4\x83\xc8\x9bi de penticostali (13,48%), romano-catolici (2,49%) \xc8\x99i adventi\xc8\x99ti de ziua a \xc8\x99aptea (2%). Pentru 2,29% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.'